Visita de seguiment “in situ” del programa ‘Empléate desde la igualdad’
22 de maig 2019

![](/media/1whnv30x/36_c_reunioncomision_01.jpg)  

L'alcalde de Sagunt, Quico Fernández, i el regidor de Promoció Econòmica, Miguel Chover, han rebut este dimecres, 22 de maig, a les 9.30 hores a la tècnica d'Ocupació i desenvolupament local coordinadora de l'execució del programa ‘Empra't des de la igualtat’ i personal tècnic de l'empresa Tragsatec, empresa externa que gestiona el programa, Ainhoa Cortés Aragó i Patricia Tresgallo Fernández, per a realitzar una visita de seguiment “in situ” del programa ‘Empléate desde la igualdad’.

  

La visita s'ha realitzat en les dependències de l'Ajuntament de Sagunt amb entrevistes als representants tant en l'àmbit polític com tècnic, amb la finalitat de contrastar l'adequació de la planificació del programa als objectius proposats, així com avaluar la seua implicació en el desenvolupament d'este.

  

Així mateix, s'ha mantingut una trobada amb les participants del projecte en el centre on es desenvolupen les activitats. Allí, s'ha constatat que s'estan duent a terme les activitats metodològiques orientades a la motivació i desenvolupament personal, corresponents a la primera fase del programa.

  

L'alcalde de Sagunt ha explicat que "**hui hem tingut una jornada de treball per a coordinar-nos en la posada en marxa i en el funcionament del programa 'Empra't des de la igualtat', un programa que s'està promocionant des del Govern de l'estat i que suposa, per a nosaltres, una bona oportunitat de treballar per la igualtat**".

  

Fernández ha manifestat que este "**és un Ajuntament en el qual la igualtat de la dona és absolutament essencial i, per tant, qualsevol programa que vaja dirigit a potenciar polítiques d'igualtat, de no discriminació, de feminització de determinats àmbits laborals sempre és benvinguda i, per tant, nosaltres participem**".

  

"**Tenim quasi 20 dones que participaran en el programa per a trobar una bona oportunitat d'ocupabilitat, és a dir, de trobar un treball. El treball és, sens dubte, la millor manera d'aconseguir no solament la igualtat de la dona, sinó moltes altres igualtats que no han d'estar sempre pendents de programes socials. La dignitat d'una persona passa, en primer lloc, per tindre un treball. I en el cas de la dona hi ha una discriminació clara que cal anar corregint i en això el nostre ajuntament sempre estarà participan****t**", ha finalitzat l'alcalde.

  

Per la seua banda, Miguel Chover ha declarat que “**este programa és una a aposta decidida per lo que hem fet durant tota la legislatura que és treballar per la igualtat real i òbviament la igualtat també es plasma en el món laboral amb llocs de treball dignes en els quals totes les persones diferentment del seu sexe puguen tindre una opció de treball i una integració social. En este cas treballarem amb persones, amb dones, molt necessitades i per tant és un repte per a l'ajuntament posar aconseguir l'assoliment d'una inserció laboral per a totes elles**.”

  

‘Empléate desde la igualdad’, organitzat pels departaments de Promoció Econòmica, Serveis Socials i Igualtat, en col·laboració amb l'Institut de la Dona i per a la Igualtat d'Oportunitats i el Fons Social Europeu, és un programa amb l’objectiu de millorar la inserció social i laboral, especialment d'aquelles dones que tenen menors oportunitats en trobar-se en situacions de vulnerabilitat social. Alhora, es pretén incrementar l'ocupabilitat de les dones a través de la seua qualificació per a l'ocupació.

  

La metodologia del programa es basa en el desenvolupament d'un itinerari integrat i personalitzat per a la inserció social i laboral, compost de diferents fases que es van succeint a mesura que les participants van aconseguint els objectius proposats. Les activitats es desenvolupen a través del treball grupal participatiu i de tutories individuals.

![](/media/3cgfnvi0/36_c_reunioncomision_02.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/visita-de-seguiment-in-situ-del-programa-empleate-desde-la-igualdad/ "Facebook")
*   [](http://twitter.com/share?url=https://aytosagunto.es/va/actualitat/visita-de-seguiment-in-situ-del-programa-empleate-desde-la-igualdad/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/visita-de-seguiment-in-situ-del-programa-empleate-desde-la-igualdad/ "Linked In")
*   [](mailto:?body=https://aytosagunto.es/va/actualitat/visita-de-seguiment-in-situ-del-programa-empleate-desde-la-igualdad/)